“Prezidentin xəbərini yeddinci səhifədə verdiyimə görə töhmət almışam” - Aqil Abbas “180 dərəcə” layihəsində | Karabakh Today\nTanınmış jurnalistlər Samir Feyruzov və Zaur Qəriboğlunun təqdimatında “180 dərəcə” adlanan yeni media layihəsinin növbəti qonağı millət vəkili, əməkdar jurnalist, yazıçı Aqil Abbasdır.\nAqil Abbas mətbuata açıq adamdır. Bəli, ADAMdır! Jurnalistlərə də “dədə” deyir. Sağ olsun! Yazıçı Anar haqqında deyir: “Əgər fikir vermisinizsə, Anarın bir çiyni yuxarıdır, bu təsadüfi deyil, o, Azərbaycanı bir çiynində daşıyır…”. Tam ciddi deyirik, bəlkə də Azərbaycan jurnalistikasını da bataqlıqdan xilas edən, onun möhkəm çiyinlərdə daşınmasını təmin edən və ayaq üstündə tutan səbəblərdən biri də Aqil Abbasın səmimiyyətidir. Onunla hər şeydən danışmaq olar. Özü də deyir: “Mirzə Cəlili, M.F.Axundovu oxumayan, onu necə başa düşə bilər ki!?” Biz onunla hər dəfə söhbət edəndə, qarşımızda millət vəkili yox, millətin əsl vəkilini və problemlərimizi içinə salan həmkarımızı görürük. “Ədalət” qəzetinin redakasiyasında görüşdük, Aqil müəllim deyirdi, xanım referent yazırdı… Yazını yekunlaşdırdı və otağa daxil olduq. İlk dəfə 35 yaşında siqaret çəkən Aqil Abbas müsahibəyə başlayan kimi bir siqaret də yandırdı. Ömrünün neçənci siqaretini bizimlə çəkdi..? O sayı biləydik… Nə isə, siqaret qutusunu masanının üstünə atıb bizim də çəkməyimizi istədi. Etiraz etmədik, hər halda çəkdiyimiz 1 manatlıq siqareti əvəzləmək “Kent 8”lə ciyərlərimizə toy-bayram yaşatmaq pis olmadı…\nAqil müəllim məşhur soğan məsələsindən başladı. Yadınızdadırsa, onun “get soğan ək, ailəni saxla” sözünün başına kirli bir kəndir salıb o tərəf-bu tərəfə fırlatdılar, sözün mahiyyətini anlamadan kişini təhqir hədəfinə çevirdilər. Vaxtilə bu məsələyə aydınlıq gətirmişdi, indi bizim üçün də dedi: “Mənə deyirlər ki, işsizlikdi. Mən də deyirəm ki, bəli, işsizlik var. Rayonlarda , məsələn, Ağcabədi rayonunda işsizlik var. Amma kəndlərdə işsizlik ola bilməz. Çünki kəndlərdə insanlara torpaq sahəsi ayrılıb. Əgər kəndliyə torpaq sahəsi ayrılıbsa, o necə işsiz ola bilər? Əkib-becərsin torpağını… Kəndlinin işi budur axı. Nə istəyir əksin, Soğan əksin, ailəsini saxlasın. Soğan sözünü də ona görə işlətmişəm ki, mənim əmimin bir nəvəsi var, o dedi ki, Aqil, soğan əkdim, 1200000 pul qazandım. Ona görə də dedim soğan əksinlər. Bu mənada dedim. Bundan bir qalmaqal yaratdılar ki…”.\n“Azad söz anlayışı adı ilə başladılar qəzet çıxarmağa və nəticədə Zərdabidən üzü bəri gələn jurnalistika məhv oldu”\nS.F. - Tam səmimi deyin bugünkü Azərbaycan mətbuatı sizi qane edirmi?\n- Bugünkü jurnalistikanın vəziyyəti məni qətiyyən qane etmir.\nS.F. - Mətbuatımız niyə bu vəziyyətdədir?\n- Bilirsiniz, günah müəyyən qanunlardadı. Hələ ölkənin ictimai şüuru Avropa standartlarına uyğunlaşmamış, biz Avropa qanunlarını qəbul edirik. Mənim həmişə dediyim bir söz var. 18 yaşına çatmış uşağa atası ailə qurmağa icazə vermir ki, hələ tezdi. Amma 18 yaşında kimsə qəzet açıb, xalqa ailə-məişət problemlərindən danışıb, onların həllinə aid dərslər keçə bilər. Necə ki, televiziya kanallarımızda dərs keçirlər. Mən bu cür qanunları qəbul etmirəm. Avropada söz azadlığı var, bizdə də olmalıdı. Amma söz azdlığı verildi, jurnalistlər başladılar ağızlarına nə gəldisə onu da yazmağa. Keçmişdə ən hörmətli adamlar kimlər idi? Yazıçılar, bəstəkarlar, rəssam və jurnalistlər. Bu insanlar hara gedirdilərsə, hörmətlə qarşılanırdılar. Bir dəfə Səttar Bəhlulzadə Ağdama gedir. Çayxanada hamı çayını qırağa qoyub ona baxır ki, Səttar Bəhlulzadə Ağdama gəlib. O da bunu görür, özünü itirir və çayını belə içə bilmir. Onu orda gəzdirirlər, qonaq saxlayırlar. Fikirləşin, baxın görün, millət Səməd Vurğunu, Süleyman Rüstəmi, Rəsul Rzanı necə hörmətlə qarşılayırdı. O cümlədən də, jurnalistlərə böyük hörmət var idi. Çünki jurnalist heç vaxt haqsız yazı yazmazdı. Bu sovet hökumətinin qanunu idi, idealoji bir şey idi, hər nə idisə, amma faktiki olaraq vəziyyət belə idi. Həm də o vaxtlar jurnalistin yazdığına dərhal reaksiya verilirdi. Mən bir dəfə Ucardan tənqidi bir yazı yazmışdım. O vaxt "Sovet kəndi" qəzetində işləyirdim. Yazı çıxan günün səhərisi 6 kolxoz sədrini işdən çıxartmışdılar.\nZ.Q. -Bəs indi niyə elə deyil?\n-Jurnalistikanın bir hörməti var. Ona görə də jurnalistikadan anlayışı, xəbəri olmayanlar başladılar jurnalist olmağa. Belələri jurnalistikaya gələndən sonra nələr oldu? Nəticədə azad söz anlayışı adı ilə başladılar qəzet çıxarmağa. Bunun nəticəsində də Zərdabidən üzü bəri gələn jurnalistika məhv oldu. Köhnə jurnalistlər bir kənarda qaldılar, jurnalistikadan anlayışı olmayanlar isə meydanda at oynatmağa başladılar. “Reket”çiliklə, dilənçiliklə, şantaj etməklə jurnalistikanı ləkələdilər.\nS.F. - Rəsmi şəkildə “reket” elan olunmayan, əslində isə sırf “reket”çiliklə məşğul olan jurnalistlərə də mənzil verildi…\n- O jurnalistlərin adlarını deyin. Çünki mən bilirəm ki, mənim qəzetimdə “reket”lik edən jurnalist yoxdu və evlər də kimlərə verilib, onu da bilirəm. Evlər şəffaf verilib. O cümlədən də, dost-tanış qəzetlərdə də belə hallar olmayıb. “Reket” adı alan jurnalist Mətbuat Şurasının qara siyahısına düşür və ev növbəsinə salınmır. Amma kimsə özünü əfv etdiribsə, düz yola qayıdıbsa, o başqa məsələ. Mənim əlimdə elə bir fakt yoxdur ki, filankəs “reket” jurnalistdir və ona ev verilib.\nS.F. -Aqil müəllim, kifayət qədər tanımış qəzetlər, saytlar var ki, onlara KİVDF pul ayırır. Həmin mətbu orqanların rəhbərləri məmurdan 5000, “reket” dediyimiz jurnalist isə isə 50 manat alır. Əsl “reket” bunların hansıdır və onlara niyə gözün üstdə qaşın var deyən yoxdur?\n-Kim alır məmurdan 5000 manatı?\nS.F. – Ad çəkməyə nə gərək var. Bir çox saytlar paket şəklində pul alır.\n- Mən sizə səmimi deyirəm ki, belə şey yoxdu. Əgər qəzet hər hansı bir təşkilata aiddirsə, ona pul ayrıla bilər. Sizə 30 yaxın qəzet, sayt adı çəkə bilərəm ki, onlarda belə şeylər yoxdu. Bu gün baxın kimlər tutulub həbs olunur? Onlar heç bir nüfuzu olmayanlardı. Mətbuat Şurasının belə üzvü deyillər.\nZ.Q. - Çox maraqlıdır ki, həbs edilənlər arasında bəziləri azadlığa çıxandan sonra, onlardan media kapitanı düzəldirlər.\n- Olur. İndi qayıdıb nə edirlərsə... Mən hətta jurnalistlərin VII qurultayında bir söz dedim. Nəşriyyatda salam verdiyim bir tanış adam, indiyə kimi 7 qəzet buraxıb, hamısı da düşüb “reket” siyahısına. Onu görəndə dedim ki, yenə qəzetin düşdü “qara siyahı”ya. Qayıtdı ki, canın sağ olsun, Aqil müəllim, yeni qəzet açaram. Yəni bu dərəcədə də olmaz. Mən senzura tərərfdarı deyiləm, azad söz tərəfdarıyam. Amma onu demək istəyirəm ki, qanunlarda boşluq var. Bu gün “reket” adı alan qəzet sahibi sabah başqa birini açıb yenidən fəaliyyətə başlayır.\n“Ədalət” çətin vaxtlarda Adil Minbaşının cibinin pulu hesabına ayaqda qaldı və bu gün də fəaliyyət göstərir”\nZ.Q. -Aqil müəllim, qayıdaq "Ədalət" qəzetini təsis etməyinizə. Kiminlə təsis etmisiniz?\n- 1990-cı ildə təsis etmişik. O vaxtlar Sovet hökumətinin Mərkəzi Komitəsi belə bir qərar vermişdi ki, respublikaların hər birində hüquq qəzeti buraxılsın. İlk dəfə Moskva buraxdı. Belə qəbul olunmuşdu ki, bütün qəzetlər “Hüquq” adlandırılsın. Azərbaycan Kommunist Partiyası da buna əsasən qərara aldı ki, hüquqşünaslar ittifaqının orqanı kimi belə bir qəzet buraxılsın. O vaxt bu qəzeti Moskva, biz, bir də Pribaltika ölkələri dərc etdi. Məni də bu qəzetə redaktor təyin etdilər. Mən onda dedim ki, “Hüquq” mənasız addır, gəlin qəzetin adını “Ədalət” qoyaq. O vaxt pleniumda etirazlar qalxdı ki, bu adda musavatyönlü partiya olub və elə bilərlər ki, həmin partiyanın adını daşıyır. Mən başa saldım ki, ədalət - ədliyyə deməkdi və bütün hüquq sistemi ədliyyədə birləşir. Bu qəzetin təsisçilərindən biri olan Adil Minbaşı ilə uzun çək-çevirdən, mücadilədən sonra qəzetin adının "Ədalət" olmasına icazə verildi. Əslində belə bir qəzetin yaradılması uğur idi. Çətin vaxtlarda bu qəzet Adil bəyin cibinin pulu hesabına ayaqda qaldı və bu gün də fəaliyyət göstərir. Düz 28 ildir ki, "Ədalət "qəzeti çıxır. Hətta elə zaman olub ki, redaksiyanın idarə heyəti Daxili İşlər Nazirliyinin, “KQB”-nin işciləri, baş prokuror olub. Mən bunlara nə deyə bilərdim? 92-ci ildə kollektivin qərarı ilə qəzetin təsisçiləri özümüz olduq.\nÖzümü tərifləmək kimi olmasın, Sabir Rüstəmxanlıdan sonra mətbuata yenilik gətirənlərdən biri mənəm. O vaxt adətən qəzetlərdə xəbərlər 7-8 ci səhifələrdə verilirdi. Aqil Abbas onu gətirdi birinci səhifəyə. Ən əsas da ciddi xəbərləri gətirdi. Qəzetin birinci səhifəsində bu cür xəbərlərin verilməsi bir partlayış idi. O vaxt adətən birinci səhifədə prezidentin şəkli verilərdi, hökumət xəbərləri və s. Həmən dövrdə president olan Ayaz Mütəllibovun xəbərini yeddinci səhifədə verdiyimə görə, töhmət də almışam. Mən qəzetin birinci səhifəsini xalqa verdim.\nZ.Q. - İndi necə?\n- İndi mən təbii ki, o yaşda deyiləm və bu gün cəmiyyət də cox fərqlidi.\n“Öz qardaşıma ölümünün nə vaxt və necə olacağını dəqiq demişdim”\nZ.Q. -Aqil müəllim, illərlə sizi tanıyan bir adam kimi diqqətimi çəkən sizin eyni siqareti çəkməyinizdir. Hər şeyə belə sadiqsiniz?\n- Mən telefon nomrəmi dəyişmirəm, adətən çay içdiyim çayxananı dəyişmirəm, dostlarımı dəyişmirəm. Yeni dost gələ bilər, amma köhnə dostlarımı ən ağır cinayəti belə işləmiş olsalar da ,dəyişmərəm.\nZ.Q. -Aqil müəllim, sizin haqqınızda gəncliyinizdə öngörücü olduğunuzu eşitmişəm. Doğrudurmu?\n- Bu yazıçılar maraqlı və fərqlənmək istəyən adamlardı. Mən də falçılığa inanmayan biriyəm. O vaxt mənə Əlisa Nicat oxumaq üçün bir kitab məsləhət gördü. O kitabı çox çətinliklə əldə etdim, oxudum və ondan sonra bu cür başqa kitablarla maraqlandım. O kitab insanların əl cizgiləri ilə hayatlarını görməyi başa salırdı. Dostlara- tanışlara bəzi şeylər demişəm, düz çıxanlar da olub. Hətta öz qardaşıma belə ölümünün nə vaxt və necə olacağını demişdim, oldu da...\nOndan sonra özümə söz verdim ki, heç kimə heç nə deməyəcəm. Amma hərdən dostlarımın uşaqlarının əllərinə baxıram. Səbəbi də odur ki, uşaqların hansısa xəstəliyi ola bilər, onu demək lazımdır. Yaxud da o uşaq gələcəkdə istedadlı biri ola bilər, qarşısını almasınlar deyə. Beləcə düz çıxanlar da olurdu. Amma bütün bunlar gənclikdə qaldı. Bu sadəcə yazıçı marağı idi.\nS.F. -Siz düşünürsüz ki, ölümün qarşısını almaq olar?\n- Bəli! Sənin ağlın var axı... Sən burdan gedirsən Bərdəyə və 180 km sürətlə maşın sürürsən. Buna Allah neynəsin?\nZ.Q. -Aqil müəllim, millət vəkili olacağınızı bilirdiniz?\n-Yox . Millət vəkili olacağımı bilmirdim. Amma tanınmış şöhrətli biri olacağımı bilirdim.\n“İradə məndən savadlıdır…”\nZ.Q. - Tanınmağınızda Məmməd Arazın rolu olubmu?\n-Məmməd Arazın rolu belə olub ki, mən uzun illər onum evində yaşamışam, mənəvi atam olub. Ondan çox şeylər öyrənmişəm. Yer üzündə qəribə adamlardan biri də mən deyərdim ki, Məmməd Araz idi. O qədər saf, təmiz insan idi ki… Təsəvvür edin ki, bu insan ömrundə yalan danışmayıb. Belə nadir insanlardan idi.\nZ.Q.- Məmməd Araza yalan danışmışdınız?\n- O qədər… Çox saf insan idi. Nə desən, inanırdı.\nZ.Q. -İradə xanımı necə sevdiniz?\n-Sizə bir söz deyim ki, həyatda müqəddəs şeylər var və onlardan biri də ailədir. Mən xanımımı sevib evlənmişəm. Bu gün də sevdiyim qadınla yaşayıram, öləndə də Ramiz Rövşən demişkən, sevdiyim qadının göz yaşı ilə torpağa tapşırılmaq istəyərəm. Ailə hər şeydən müqəddəsdir. Ailəsini müqəddəs saymayan biri üçün heç nə müqəddəs deyil.\nZ.Q. -Siz bu yaşınızda, bu qədər işin gücün arasında hər yay İradə xanımla istirahətə gedirsiniz. Bu da həmin sevgidən irəli gəlirmi?\n-Tək yayda deyil. Buna istirahət də demək olmaz. İstirahət bir yerdə qalıb dincəlməkdi. Biz isə gəzməyi, görməyi sevirik. Səfərlərə gedirik. Şənbə, bazar günləri məni Bakıda tapmaq çətindi. Allaha şükür ölkəmiz inkişaf edib, hər yerdə yaxşı şərait var. Mən xanımımı Azərbaycanın hər bir bucağını gəzdirmişəm. Demək olar ki, bütün kəndlərdə olmuşuq.\nZ.Q. -İradə xanım Sizi yazıçı kimi qəbul edirmi?..\n- İradə məndən savadlıdı. Mən rus dilini incəliyinə qədər bilmirəm, amma o rus dilində məqalələr yazır. O məndən çox mütaliə edir. İradə xanım hətta məni yazıçı kimi qəbul etmirdi. "Dolu" romanımı oxuyandan sonra mənə “deyəsən sən də yazçısısan” dedi.\n“Xəlil Rza Ulutürkü, Mikayıl Müşviqi təhqir edənlər gündəmə gəlmək üçün buna əl atırlar”\nS.F. -Aqil müəllim trollara münasibətiniz necədi?\n-Adam kişi olar və sözünü üzə deyər. Bunları qruplar şəklində kimlərsə, qurur ki, kimlərisə təhqir etsinlər, alçaltsınlar. Sosial şəbəkələri bağlamaq mümkün deyil. Amma o insanları axtarıb tapmaq və məsuliyyətə cəlb etmək olar.\nS.F. -Xəlil Rza, Mikayıl Müşviq istedadlı şair olublar?\n- Bu insanlar Azərbaycanın pasportudular. Onları təhqir edən dünənki uşaqlardır gündəmə gəlmək üçün buna əl atırlar. 10-15 gün adları sosial şəbəkədə, saytlarda hallanır və sonra üzr istəyib dediklərini təkzib edirlər. Bu insanlar Azərbaycanın tarixidi. Bunu danmaq olmaz. Xaricdən maliyələşənlər da bir tərəfdən məqsədli şəkildə Azərbaycanın Babəkini, Xətaisini, Rəsulzadəsini ləkələməyə çalışırlar. Guya bu xalq heç kimdi. Heç kim yetişdirə bilmir. Heç bir tarixi şəxsiyyəti yoxdu. Planlı şəkildə Azərbaycan xalqının tarixini onun keçmişinı ləkələyib sildirməyə çalışırlar.\nS.F. -Adətən deputatlar kiminsə klanında olurlar. Siz kimin klanındasız?\nMüəllif Zaur Qəriboglu


Azərbaycan və Kolumbiya Xarici İşlər nazirlikləri arasında siyasi məsləhətləşmələrin IV raundu keçirilib - AZƏRTAC – Azərbaycan Dövlət İnformasiya Agentliyi\nAzərbaycan və Kolumbiya Xarici İşlər nazirlikləri arasında siyasi məsləhətləşmələrin IV raundu keçirilib\nAzərbaycanın xarici işlər naziri Elmar Məmmədyarov Kolumbiyaya rəsmi səfəri çərçivəsində bu ölkənin xarici işlər naziri xanım Maria Anxela Olginlə görüşüb.\nXarici İşlər Nazirliyinin mətbuat xidmətindən AZƏRTAC-a bildiriblər ki, görüş çərçivəsində Azərbaycan və Kolumbiya Xarici İşlər nazirlikləri arasında siyasi məsləhətləşmələrin IV raundu keçirilib.\nGörüşdə iki ölkə hökumətləri arasında müxtəlif səviyyələrdə təmasların genişləndirilməsi və siyasi dialoqun davamlı şəkildə aparılması məqsədilə yüksək səviyyəli səfər mübadiləsinin əhəmiyyəti vurğulanıb. Bu xüsusda, Azərbaycanda Kolumbiya səfirliyinin və Kolumbiyada Azərbaycanın diplomatik nümayəndəliyinin fəaliyyətə başlamasının ikitərəfli əlaqələrimizin inkişaf dinamikasına yeni təkan verdiyi diqqətə çatdırılıb.\nE.Məmmədyarov Azərbaycan-Kolumbiya parlamentlərarası dostluq qrupu çərçivəsində əməkdaşlığın daha da inkişaf etdirilməsinə dair geniş imkanların olduğunu bildirib. Nazir bu xüsusda Kolumbiya Senatının II konstitusional daimi komitəsində “Azərbaycan Respublikasının ərazisinin qanunsuz işğal edilməsi” adlı qətnamənin, həmçinin Senatın Xarici Əlaqələr Komissiyası tərəfindən Xocalı soyqırımının 25-ci ildönümü ilə əlaqədar sənədin qəbul edilməsinin yüksək qiymətləndirildiyini qeyd edib.\nHəmkarını Ermənistan-Azərbaycan münaqişəsi ilə bağlı danışıqlar prosesinin son vəziyyəti barədə məlumatlandıran E.Məmmədyarov münaqişənin həllində Kolumbiya tərəfinin davamlı olaraq beynəlxalq hüquq normalarına, dövlətlərin suverenliyi və ərazi bütövlüyü, sərhədlərin toxunulmazlığı prinsiplərinə əsaslanaraq Azərbaycanın ədalətli mövqeyini dəstəklədiyinə görə təşəkkürünü bildirib.\nE.Məmmədyarov, həmçinin uzun müddətdir ölkədə davam edən münaqişənin sülh yolu ilə nizamlanması münasibətilə Kolumbiya xalqını təbrik edib və əldə edilmiş sülh razılaşmasının ölkənin davamlı inkişafı üçün böyük imkanlar yaradacağına ümid etdiyini bildirib.\nNazir ölkələrimiz arasında ticarət dövriyyəsinin iki ölkənin mövcud potensialına cavab vermədiyini qeyd edərək, ikitərəfli iqtisadi münasibətlərin inkişaf etdirilməsi məqsədilə Azərbaycan və Kolumbiya arasında ticari-iqtisadi sahədə əməkdaşlıq üzrə birgə işçi qrupunun yaradılmasının faydalı ola biləcəyini vurğulayıb.\nHumanitar sahədə əməkdaşlıq üçün geniş imkanlar olduğunu bildirən E.Məmmədyarov Kolumbiya Xarici İşlər Nazirliyi tərəfindən Azərbaycan Respublikasının Xarici İşlər Nazirliyinin əməkdaşları üçün ispan dili kurslarının təşkili təşəbbüsünə və dəstəyinə görə təşəkkürünü ifadə edib.\nNazir turizm sahəsində də əməkdaşlığın genişləndirilməsi və dərinləşdirilməsi baxımından çoxsaylı imkanların mövcud olduğunu qeyd edərək, “ASAN viza” sistemi vasitəsilə elektron viza verilən ölkələr siyahısına Kolumbiyanın əlavə edilməsinin kolumbiyalı turistlərin Azərbaycana səfərlərinə töhfə verəcəyinə ümidvar olduğunu deyib.\nXanım Maria Anxela Olgin Kolumbiya hökumətinin yeni tərəfdaşları ilə münasibətlərin şaxələndirilməsi xəttinə xüsusi diqqət ayırdığını deyərək siyasi məsləhətləşmələrin də bu məqsədə xidmət etdiyini vurğulayıb. O, Kolumbiyanı Azərbaycanın dostu kimi xarakterizə edərək turizm, ticarət, sərmayə qoyuluşu və s. kimi sahələrin inkişafı baxımından Kolumbiyada Azərbaycan şirkətlərini görməkdən məmnun olacaqlarını əlavə edib.\nKolumbiyalı nazir Azərbaycan dövləti və hökumətinə daim sülhü dəstəklədiyinə görə təşəkkürünü bildirərək, münaqişə sonrası layihələrdə Azərbaycanla birgə əməkdaşlıq etməyə hazır olduqlarını qeyd edib.\nNazirlər iki ölkə arasında mədəni əlaqələrin dərinləşməsinə təkan verəcək “Azərbaycan Respublikasının Mədəniyyət və Turizm Nazirliyi ilə Kolumbiya Respublikasının Mədəniyyət Nazirliyi arasında mədəniyyət sahəsində əməkdaşlıq haqqında Saziş” imzalayıblar.\nGörüş çərçivəsində, həmçinin Azərbaycan klassikləri və Kolumbiya şairlərinin əsərlərindən ibarət ispan və Azərbaycan dillərində çap olunmuş Antologiyanın təqdimatı olub.\nDaha sonra nazirlər Kolumbiyanın tanınmış iş adamlarının iştirakı ilə işçi ziyafətə qatılıblar. E.Məmmədyarov ölkəmizdə aparılan iqtisadi islahatlar, qeyri-neft sektorunun şaxələndirilməsi istiqamətində görülən tədbirlər haqqında ətraflı məlumat verib və iş adamlarını maraqlandıran sualları cavablandırıb.\nAZERTAG.AZ :Azərbaycan və Kolumbiya Xarici İşlər nazirlikləri arasında siyasi məsləhətləşmələrin IV raundu keçirilib\nAzərbaycanın Avropa İttifaqı ilə strateji tərəfdaşlıq əlaqələrinin inkişafı məsələsi müzakirə edilib


Qırmızı Gözlü Sos Hətta Paula Deenə Dözə Bilməz - Yeni reseptlər - 2022\nQəhvəyə bənzəyən bu jambon sosunu döymək çətindir\nHam bişirdikdən sonra tavaya qəhvə əlavə edərək ləzzətli bir qırmızı göz sousu hazırlayın.\nQırmızı göz sosu, Cənubi Amerika yeməklərində yayılmış bir jambon sosudur. Ən əsas səviyyədə, güclü qara qəhvə, yağlı bir parçadan sonra tavanın altındakı qəhvəyi parçaları cızmaq üçün istifadə olunur. vetçina içində bişirilib. Nəticədə çıxarılan sous daha sonra hamamın yanında sos kimi verilir.\nQırmızı gözlü sos bir az kiçilənə və qalınlaşana qədər bişirilə bilsə də, bizim jambon sousu reseptimizdə bir neçə yemək qaşığı çox məqsədli un istifadə olunur. roux yaratmaq) sousu qalınlaşdırmaq üçün. Daha da ləzzət dərinliyi üçün bir dana bulyonu kubu əlavə edir. Əlinizdə bir bulyon kubunuz yoxdursa və ya daha ənənəvi qırmızı göz sousu hazırlamaq istəyirsinizsə, sadəcə kənara qoyun.\nBu Cənubi Amerika ştapelini sınamaq istəyirsinizsə, dadlı qırmızı göz sousu reseptimiz üçün bura vurun.\nBu qalın və qaymaqlı Cracker Barrel kopyalanan bir ölkə mağazası mişar sosu, hər hansı bir ətə əsaslanan yeməyi cənnətə çevirəcəkdir. Şübhəsiz ki, sınadığımız restoranlardan ən çox sevdiyimiz nüsxə reseptlərimizdən biridir.\nBu Cracker Barrel kopyalanan resept zövqə uyğundur sevdiyiniz restoranın sosu qədər dadlıdır Beləliklə, indi evinizdən çıxmadan bütün bu yaxşılıqlardan zövq ala bilərsiniz.\nÜstəlik, birlikdə çırpmaq təəccüblü dərəcədə asandır və ondan az maddə tələb edir. Yemək masasındakı bütün şirələr bir anda yox olarsa, təəccüblənməyin!\n1/4 fincan kolbasa köftesi\n1 kolbasa köftesi\nSawmill Sousu Resepti\nKiçik bir qızartma qabda kolbasa köftesi bişirin. Köfteyi çıxarın və soyumağa icazə verin. Soyuduqdan sonra parçalayın və ya xırda doğrayın.\nKolbasa yağına un əlavə edin və qarışana qədər qarışdırın.\nSüd əlavə edin və qaynar və qalınlaşana qədər daim qarışdıraraq orta istilikdə bişirin.\nQırılmış kolbasa və donuz əti əlavə edin.\nBir neçə fərqli yemək (salam, qızardılmış toyuq və kartof püresi!) İlə bu mişar dəyirmanını çox sevirik. Ancaq peçenye və sos, ehtimal ki, əsas mükafatı alır. Beləliklə, peçenye üçün test mətbəx reseptlərimizi yoxladığınızdan əmin olun!\nBu Gizli Tarif Ayran Biskvitləri praktik olaraq ağzınızda əriyir.\nVə ya bu klassik Çuqun Skillet Biskvitləri ilə daha rustik bir hiss üçün gedin.\nBu Cracker Barrel soslu resept mütləq ən yaxşı kopyalanan restoran reseptləri siyahısının başındadır! Yüzlərlə bu cazibədar kənd restoranı var, amma yeməkləri hələ də əvvəllər etdiyi prinsiplərə uyğun olaraq davam edir. Cracker Barrel, 1969 -cu ildə Tennessi ştatının Livan şəhərində, Dan W. Evins 109 -cu Karayolunda ilk Cracker Barrel Old Country Mağazasını açanda başladı. Evins yaxın otuz ildə Cracker Barrel -in ümumxalq zənciri olacağını bilmədi.\nOn il ərzində Cracker Barrel, ABŞ -ın cənubunda əsasən Evinsin dostlarına məxsus 13 restorana sahib idi. 2000 -ci ilə qədər ABŞ -da 420 -dən çox yer var idi, 2010 -cu ildə Cracker Barrel Cares adlı xeyriyyə təşkilatını qurdular. Daha sonra mağazalarında satmaq üçün öz lisenziyalı məhsul kolleksiyasını açdılar, buna görə də bütün sevdiklərinizi evdə edə bilərsiniz! 2015 -ci ildən etibarən, Cracker Barrel ən az 42 əyalətdə 630 -dan çox yerə sahib idi. Bu çox qarğıdalı çörəyi!\nNiyə "mişar duzu" adı verilir?\nBu resept, Vətəndaş Müharibəsi öncəsi Amerikaya gedib çıxır, burada Appalachia'daki kerestecilerin iş gününü keçirmək üçün doyurucu bir səhər yeməyinə ehtiyacı var. Bu sos tez -tez ağac kəsmə düşərgələrində verilirdi və ona "mişar sosu" adı verilirdi.\nSawmill sosuna ölkə sosu, krem sousu və ya ağ sos da deyilir. Tez -tez kolbasa ilə hazırlanır, ancaq pastırma ilə də hazırlana bilər!\nŞirinliyi unutmayın! Bu cazibədar albalı şokolad ayaqqabısını sınayın (restoran versiyası qədər yaxşıdır). Cracker Barrel Şokolad Cobbler [Kopyala]\nResept çox dəqiq deyildi, amma bunun ət məhsullarının həqiqi reseptdən daha çox uyğunluğu ilə əlaqəsi var. Dedi ki, bu AMAZING idi və dadmaq qaşığımı hazır məhsuldan kənarda saxlamaqda çətinlik çəkdim. Nota bene Bir kilo Tennessee Pride kolbasası bu resept üçün kifayət qədər yağ yaradacaq və son məhsula heç bir duz əlavə etməyinizə ehtiyac olmadığını düşünə bilərik.\nOxumaq üçün həqiqətən kobudsan. Cahil şərhlərinizi özünüzdə saxlayın. Nəyisə bəyənməmək yaxşıdır, amma qələm dolu şərhiniz çox keçdi. Ayıb olsun sənə.\nBu sos, indiyə qədər yaşadığım ən çirkin, ləzzətli daddır. Niyə cəhənnəm hər kəs bu yamacı təkrarlamaq istəyir?\nGözəl bir şey deyə bilmirsənsə, heç nə demə. Və heç nə demədən bəzi yemək dərsləri alın.\nVay, fındıq. Bu, kolbasa və pastırma əlavə edilmiş sadə bir ağ rəngli sousdur. NECƏ YUXARDINIZ? UNU SİZ YANMADINIZ.\nQırmızı Göz sousu və Sawmill iki fərqli gravies. Sawmill bir süd, un və yağ sosu, Redeye isə yağ və qəhvə sosudur.\n@L Graham: Geribildiriminiz üçün təşəkkür edirik! Bu reseptin sizin versiyanız da ləzzətli səslənir. - RecipeLion Redaktorları\nBILOXIPAT ilə az -çox razılaşmalıyam. Nənəm donuz əti kolbasa bişirdikdən sonra həmişə Red-eye Gravy hazırlayırdı, amma isti su əlavə etmək əvəzinə isti qəhvə əlavə edirdi. Biskvitlərin üstündəki kolbasa üstündə çox gözəl idi!\nTrue Sawmill (və ya Red-eye) Gravy, jambon bişirdikdən sonra hazırlanır. Damlamaları saxlayırsınız, qaynar su, duz və istiot əlavə edin və yağ və su qarışana qədər qarışdırın. Üzərinə parçalanmış peçenye tökün. Yuxarıda təsvir etdiyiniz şey "Süd" sosudur. (Bilirəm, çünki atam və ailəsi ondan əvvəl Depressiya dövründə bir taxta fabrikinə sahib idi.)\nAtam hər zaman "qırmızı göz" ləzzətini cənublu anasının etdiyi kimi güclü qara qəhvə ilə hazırlayırdı. Ancaq Cracker Barrels ləzzətli 'mişar maşını' sosu 'süd' sosu və yenidən göz sosu 'olmadan' süddür.\nBlueberry Muffin Çörəyivideokamera\nİstənilən vaxt şirniyyat kimi hazırlanan mükəmməl səhər yeməyi reseptini arzulayırsınızsa, bu Blueberry Muffin Loaf & hellip Daha çoxunu oxuyun Davam edin: "Blueberry Muffin Loafvideokamera"\nOn il ərzində Cracker Barrel, ABŞ -ın cənubunda əsasən Evinsin dostlarına məxsus 13 restorana sahib idi. 2000 -ci ilə qədər ABŞ -da 420 -dən çox yer var idi, 2010 -cu ildə Cracker Barrel Cares adlı xeyriyyə təşkilatını qurdular.Daha sonra mağazalarında satmaq üçün öz lisenziyalı məhsul kolleksiyasını açdılar, buna görə də bütün sevdiklərinizi evdə edə bilərsiniz! 2015 -ci ildən etibarən, Cracker Barrel ən az 42 əyalətdə 630 -dan çox yerə sahib idi. Bu çox qarğıdalı çörəyi!\nTrue Sawmill (və ya Red-eye) Gravy, jambon bişirdikdən sonra hazırlanır. Damlamaları saxlayırsınız, qaynar su, duz və istiot əlavə edin və yağ və su qarışana qədər qarışdırın. Üzərinə parçalanmış peçenye tökün. Yuxarıda təsvir etdiyiniz şey "Süd" sosudur.(Bilirəm, çünki atam və ailəsi ondan əvvəl Depressiya dövründə bir taxta fabrikinə sahib idi.)\nRəqəmsal şəkillər və ya digər məzmun vasitəsilə Prime Publishing -ə təqdim etmək istəyirsinizsə, bu Müqaviləni bağlamalısınız Müştəri Şəkillərinin Paylaşılması (xidmət"). Bu Müqavilədə istifadə edildiyi kimi, "biz" və ya "Prime Publishing", Prime Publishing, LLC deməkdir. və "siz", Prime Publishing -ə material təqdim edən fiziki və ya təşkilat deməkdir. Xidmətdən istifadə etmək istəyən hər bir şəxs və ya təşkilat bu Sazişin şərtlərini dəyişmədən qəbul etməlidir.QƏBUL EDİLƏN ŞƏRTLƏR VƏ ŞƏRTLƏR DÜĞMƏSİNƏ TIKLAYaraq, BU SÖZLÜMƏNİN BÜTÜN ŞƏRTLƏRİ VƏ SİFİRƏNƏ TƏSVİR EDİLMİŞ BÜTÜN TƏSVİKATLAR VƏ TƏLİMATLARA BAĞLANMAYI QƏBUL EDİRSİNİZ.\nVideoya baxın: YTP PAULA DEEN LOVES COOKIN WITH BUTTER (Yanvar 2022).\nCopyright 2022 \_ Qırmızı Gözlü Sos hətta Paula Deen'i də döyə bilməz...


Aleksey Romanov: "Ermənistanda insanlar müharibə dövründə nələrin baş verməsindən danışırlar" - Pia.az\n“Romanov” “Youtube” kanalının aparıcısı, İrəvanda yaşayan rus bloqer, jurnalist Aleksey Romanov Xocalı faciəsinin ildönümü ilə əlaqədar Azərbaycan xalqına başsağlığı verdiyinə görə sərt tənqid və hətta təhqir obyektinə çevrilib. Xüsusən erməni telegram kanalları və sosial şəbəkələrdəki fəallar hiddətlənir, Aleksey Romanovu Azərbaycan təbliğatçısı olmaqda, Nikol Paşinyanı dəstəkləməkdə günahlandırıblar (Təhqiramiz epitetləri sadalamayacağıq).\nAleksey Romanovla baş verənlər bir daha erməni cəmiyyətindəki gərginlik səviyyəsini göstərdi. Məlumdur ki, hazırda İrəvanda baş nazir Nikol Paşinyanın tərəfdarları və müxaliflərinin etirazları keçirilir. Ermənistan Silahlı Qüvvələrinin Baş Qərargahı da onun istefasını istəyir, Müdafiə Nazirliyi isə sakitliyə çağırır. Parlamentdən kənar “Sasna Tsrer” partiyasının radikalları İrəvanda məşəl yürüşü təşkil ediblər. Ermənistan parlamentindəki hakim “Mənim addımım” fraksiyası Baş Qərargah rəisi Onik Qasparyanın istefası barədə Nikol Paşinyanın əmrini imzalamaqdan imtina edən Ermənistan prezidenti Armen Sarkisyanın impiçmentindən danışır. Müxalifət də öz növbəsində parlamentin buraxılması və Paşinyanın baş nazir postundan istefasında israrlıdır.\nMedia.Az-a verdiyi müsahibədə Aleksey Romanov Ermənistanda baş verənlərdən, cəmiyyətdəki əhval-ruhiyyədən və bir çox başqa məsələlər barədə şərh verib.\n- Ermənistan hakimiyyəti çevrilişə cəhd barədə elan verdi. Həm müxalifət, həm də Nikol Paşinyanın tərəfdarları öz aksiyalarını davam etdirirlər. “Romanov” “Youtube” kanalındakı videonuzdan belə aydın olur ki, insanlar hazırkı baş nazir üçün küçələrə çıxmağa hazırdırlar. İrəvanda atmosfer necədir? Gərginlik hissi varmı?\n- Gərginlik miqyasını 0-dan 10-a qədər götürsək (0 - adi vaxtdır, müharibədən, hətta koronavirusdan əvvəl; 10 - hərbi əməliyyatların başlamasından sonrakı ilk günlər), o zaman Ermənistan orta bir yerdədir - gərginlik 5 baldır. Mən belə qiymətləndirərdim. Bunu keçən ilin sentyabr ayının sonu - oktyabrın əvvəlində və 10-11 noyabrda baş verənlərlə müqayisə etmək olmaz. Ancaq hər halda, böyük şəhərdə yüngüllük və qayğısızlıq hiss olunmur, ordu küçələrdə görünməsə də, hökumət orqanları eyni rejimdə işləyirlər.\nErməni və beynəlxalq mətbuatı təhlil edərkən Nikol Paşinyanı devirmək cəhdinin əsasən xaricdən dəstəkləndiyi müşayiət olunur, erməni diasporunun nümayəndələri bu barədə fəal şəkildə danışırlar. Ermənistanın daxilində isə “Qarabağ klanı” adlanan əvvəlki hakimiyyətin iqtidara qayıtmasını istəmirlər. Nə fikirləşirsiz?\nMən də elə bu qənayətdəyəm, baxmayaraq ki, bu gün Ermənistandakı müəyyən qüvvələrin dəstəyinin necə qurulduğu barədə heç bir obyektiv məlumatım yoxdur və ya onlar erməni dilində nəşr olunduğu üçün mənim üçün əlçatan deyil. Ancaq öz müşahidələrim, real həyatda insanlarla olan ünsiyyət təcrübəsi var. Ən ciddi anti-Paşinyan əhval ruhiyyəsi, onun maliyyə və məlumat dəstəyi diaspordan gəlir. Bunun niyə baş verdiyini anlamaq asandır.\nMəsələn, fərz edək ki, Paşinyan gedəcək, ancaq diaspor nümayəndələrinə əhalinin böyük hissəsi tərəfindən rədd edilən əvvəlki hakimiyyətlə yaşamaq lazım olmayacaq. Axı Ermənistanda üçüncü qüvvə yaranmayıb. Yalnız iki düşərgə və sadə bir seçim var: 2018-ci ilin inqilabı nəticəsində hakimiyyətə gələnlər və ya inqilabdan əvvəl ölkəni idarə edənlər. Bu səbəbdən müxalifətə çox da dəstək verilmir.\nEyni zamanda, Ermənistandakı inqilabdan sonra media bazarı hələ də bölüşdürülməyib. Medianın böyük bir hissəsi ya birbaşa əvvəlki hökumətin adamlarına məxsusdur, ya da onlardan asılıdır. Hətta bəzi yeni media və “Telegram” kanalları da Nikol Paşinyana qarşı çıxış edir. Lakin buna baxmayaraq, Paşinyan ən populyar siyasətçi olaraq qalır. Ötən gün topladığı mitinq bunu mükəmməl şəkildə göstərdi. Bir neçə saat ərzində meydanda baş naziri dəstəkləməyə qərar verən minlərlə insan toplandı. Müxalifət isə küçələrə bu qədər etirazçı çıxara bilmir. Bu, çox şeydən xəbər verir. Əhalinin əksəriyyəti Paşinyana dözməyə, ya da onu dəstəkləməyə hazırdır. Diasporda isə vəziyyət tam əksinədir.\nErməni “Telegram” kanallarının və sosial şəbəkələrin mövzusunu davam etdirsək, sizi indi fəal müzakirə edirlər, müxtəlif epitetlərlə “mükafatlandırırlar”, bəzən hədələyirlər. İrəvanda yaşayışınız necədir? Nədənsə ehtiyat edirsiz?\nBilirsiniz, onlayn və oflayn həyatı ayırmaq lazımdır, xüsusən Ermənistanda. Yalnız sosial şəbəkələrə əsaslansaq, elə təəssürat yaranacaq ki, Ermənistanda normal insan yoxdur, hamı faşistdir, dövlət isə gücə yatırım edən kiçik imperiyadır. Əslində ağlı başında olan insanlar çoxdur. İnsanlar döyüşmək yox, sülh içində yaşamaq, çalışmaq istəyirlər.\nErməni sosial şəbəkələrinin yaratdığı təəssürat əvvəlki hakimiyyət nümayəndələrinin fəal işinin nəticəsi ola bilər. Onların ideologiyaları inkişaf etdirilir, çoxsaylı “bot fermaları” üçün resurslar xərclənir. Başqa məqamlar da var.\nErmənistan uzun illər təcrid olunmuş vəziyyətdə olub, xarici aləmlə əlaqəsi isə yalnız diaspor, Rusiya və Gürcüstanla (daha az miqyasda) olan kiçik bir ölkədir. Nəticədə sosial şəbəkələrdə diasporun mövqeyindən fərqli fikirlər söyləməyin qəbuledilməz olduğu bir vəziyyət meydana çıxır.\n- Bəs adi insanlar, siravi vətəndaşlar nə düşünür?\n- Nümunə göstərim. Müharibə günlərində internetdə hər kəs erməni xalqının qəhrəmanlığından, mübarizə aparmasından danışırdı və xəyanət, arxadan vurulan zərbə olmasaydı (yeri gəlmişkən, kim tərəfindən?), qalib gələcəyini bildirirdi. Bəs real həyatda necə idi? İnsanlar qardaşlarını, oğullarını, qohumlarını, dostlarını səfərbərlikdən necə qaçırdığını, müharibə vaxtı kiminsə haradasa nəyisə necə oğurladığı danışırdı. Odur ki, Ermənistanda iki reallıq var: internetdə olan, bir də real həyatdakı.\nMüharibə başladıqdan və videolarımın internetdə yayımlanmasından sonra erməni internet ictimaiyyəti üçün “satqın” oldum, mənim hətta haradasa “qara kürü ilə dolu çəlləyimin” olduğunu da dedilər. Ancaq mən kütləvi aksiyalara gəlirəm, insanlar tanıyır, danışır, əl sıxırlar. Mən deyirəm: “Dayanın, bu mənəm, kürüyə satılan Aleksey Romanov”. Cavab sadədir: “Bunlar hamısı cəfəngiyyatdır, biz sizi tanıyırıq”. Mən real həyatda mənfi münasibətlə qarşılaşmamışam. Mənə atılan çirkab tamamilə internet mənşəlidir, bunu internet trolları edir.\n- Gəlin müharibənin nəticələrinə toxunaq. Erməni ictimaiyyəti bunları qəbul etməyə hazırdır? İndi öz sərhədlərində mövcud olan Ermənistan və Azərbaycan var.\n- Biz sizinlə öz peşəmizin xüsusiyyətlərinə əsasən həqiqətin harada olduğunu, yalan və təbliğatın harada olduğunu anlamaq üçün vaxt sərf edə bilərik. Sadə insanlarda bu fürsət yoxdur. Kimsə nəsə deyir, insan eşidir və inanır. Təəssüf ki, insanlar təbliğata həssasdırlar. Ancaq bu vəziyyəti nəzərə almaqla belə indi görürəm ki, erməni xalqında yorğunluq, laqeydlik hissi var. Bu isə diaspor və “keçmiş” hakimiyyətin dəstəklədiyi revanş ideyası ilə çox az uyğun gəlir. Mənə elə gəlir ki, müharibənin nəticəsi ermənilərin “Qarabağ əhvalatını” bağlamağa, hadisələri yenidən qiymətləndirməyə hazır olmasına gətirib çıxarıb.\nXatırladım ki, Ermənistanın Baş Qərargahı Nikol Paşinyanın istefası tələbi ilə bəyanat verərkən də İrəvanda etiraz aksiyası keçirilirdi. Çağırışçıların valideynləri övladlarının Qarabağa xidmətə göndərilməmələrini tələb edirdilər. Bax, əsl abu-hava budur.\n- Söhbətimizin əvvəlində siz bildirdiniz ki, bir tərəfdən Nikol Paşinyan və digər tərəfdən isə Robert Koçaryanın simasında keçmiş hakimiyyət var, üçüncü qüvvə isə yoxdur. Bəs o zaman müxalifətin baş nazir kimi müəyyən etdiyi Vazqen Manukyan kimdir?\n- Robert Koçaryan rəsmi olaraq müxalifətin rəhbəri deyil, Ermənistanda ona nifrət edirlər, onun böyük antireytinqi var. Müsahibələrindən birində özünün siyasətə qayıtması barədə bəhs etdikdən sonra bir çoxları üçün hər şey aydın oldu. Ermənistan müxalifətinin ön cəbhəsində kimin olmasından asılı olmayaraq, hətta Manukyan olsa belə, onun arxasında Koçaryan dayanır və ipləri əlində saxlayır. Odur ki, Vazqen Manukyan ciddi qəbul olunmur.